Jenaro de la Fuente Domínguez

:*Non confundir con **Jenaro de la Fuente Álvarez** (1891-1963), o fillo.

**Jenaro de la Fuente Domínguez**, nado en Valladolid o 19 de setembro de 1851 e finado en Vigo o 21 de agosto de 1922, foi un arquitecto de facto e militar español que desenvolveu a súa actividade en Vigo.

## Traxectoria 
Facultativo Mestre Titular de Obras, tenente de Enxeñeiros Militares, procedente de Ferrol, chegou a Vigo en 1874, onde traballaría, como funcionario do concello, de director facultativo de Obras Municipais.

Exerceu de profesor de debuxo aplicado á ornamentación, modelaxe e baleirado na Escola Municipal de Artes e Oficios de Vigo.

Autodidacta e ecléctico, non tiña o título de arquitecto. En 1905 a Xunta de Arquitectos de Madrid solicitou ao Ministerio da Gobernación que fose separado do posto e en 1907 a Asociación de Arquitectos de Galicia presentou unha querela criminal contra el, sendo condenado polo Tribunal Supremo. Porén o anterior, o concello apoiouno sempre.

Casou en 1886 con Isolina Álvarez y Moyano, coa que tivo catro fillos. Ao seu pasamento ocupou o seu posto de arquitecto municipal o seu fillo Jenaro, arquitecto titulado.
miniatura|175px|Casa Ledo, 1893.
Os seus restos descansan nun panteón deseñado por el mesmo no cemiterio de Pereiró e ten unha rúa adicada na cidade.

## Obra en Vigo 
[miniatura|175px|Casa de Álvaro López Mora n.º 31, 1910.
* Edificio Rubira, 1880, Avda. de García Barbón esquina Colón, desaparecido en 1967.
* Casa Bernardo Rodríguez López, 1883, rúa Colón esquina Príncipe.
* [Hotel Universal, 1888, rehabilitado no ano 2004.
* Casa de Pedro Román, 1889. Anteriormente casino e *Almacenes Ferro* e Biblioteca Central dende 1995.
[miniatura|175px|[Edificio Pardo Labarta|Casa de Pardo Labarta, 1911.
* Casa Prudencio Nandín, construído en dúas fases, 1892 e 1900, na Praza de Compostela.
* Casa Ledo, 1893, na Porta do Sol.
* Casa de Felipe Collazo, 1904, na esquina da Avda. de Montero Ríos coa Rúa Concepción Arenal.
* Casa Rosendo Silva, proxectada en 1907 xunto con Pacewicz, na P.a de Compostela esq. Concepción Arenal.
* Casa González Salgado, 1909, na avenida de Montero Ríos.
* Casas para Álvaro López Mora, 1908-1910, na Rúa Colón, n.os 29 e 31.
* Casa de Eduardo Pardo Labarta, 1911. Edificada polo mestre canteiro José Araujo Pérez.
* Edificio Bonín, 1911, construído polo vigués, Antonio González Romero.
* Casa de Benigno e Camilo Fernández, 1913, na rúa Urzáiz.
* Ampliación da fábrica La Metalúrgica, 1917, na rúa García Barbón.

Conta con moita obra conservada en Bouzas.

## Obras na provincia de Pontevedra 
* Casa do poeta Luis A. Mestre no Grove, 1895.
* Casa do concello de Gondomar, 1902.
* Gran Hotel de Mondariz.
* Pazo de Lourizán en Pontevedra, 1909.
* Chalé de Augusto González Besada en Poio, 1913.

## Galería de imaxes 
## Notas 
## Véxase tamén 
### Bibliografía 
*  (1991): *Vigo. La ciudad que se perdió, arquitectura desaparecida, arquitectura no realizada*, Deputación de Pontevedra. ISBN 84-86845-66-1.
*  (2000): *Arquitectura da pedra en Vigo*. Produción Galaxia, edición Construcciones Conde, Vigo. ISBN 84-605-9897-7.
*  (2016): *Jenaro de la Fuente Domínguez. El gran artífice del Ensanche vigués y su abundante obra arquitectónica''. IEV. ISBN 978-84-89599-62-9.
* 

### Outros artigos 
* Jenaro de la Fuente Álvarez
### Ligazóns externas 
* Arquitectura y Urbanismo de Vigo